"நீ யார்?" என்றது ஒரு கம்மலான குரல். "நான் இந்த வீட்டை வாடகைக்கு வாங்கிக் கொண்டு குடி வரப் போகிறேன். நீ யார்" என்றார் ராயர். "உனக்கு முன்னால் நான் குடி வந்தவன், உனக்கு இங்கே இடமில்லை. போய்விடு!" "வீட்டு வாடகை அதிகாரியிடம் நீர் அநுமதி பெற்றுக் கொண்டீரா?" "இல்லை" "அப்படியானால் இரண்டு பேரும் விண்ணப்பம் போடுவோம். யாருக்குக் கிடைக்கிறதோ, அவர் இருக்கலாம்." "அதெல்லாம் முடியாது. உடனே ஓடிப் போய் விடு!" மறுபடியும் அந்த 'ஜல்க்' சத்தம் கேட்டது.